钦定古今图书集成/明伦汇编/官常典/第269卷 > 郭延泽
## 钦定古今图书集成/明伦汇编/官常典/第269卷 > 郭延泽

按《宋史郭廷谓传》：“廷谓子延泽，字德润，南唐试秘书
省正字。乾德中，四迁著作佐郎，转殿中丞，知建州。淳
化二年，太宗闻延泽洎右赞善大夫董元亨皆好学，
博通典籍，诏宰相召问经史大义，皆条对称旨，命为
史馆检讨，历国子《周易》博士、国子博士。咸平中，求休
退，授虞部员外郎致仕，居濠州城南，有小园以自娱”，
其咏牡丹千馀首，聚图籍万馀卷，手自刊校。范杲、韩
丕皆与之游，景德初卒。元亨亦至虞部员外郎，尝缵
《元门碑志》三十卷。